Publication: Magyar Közlöny
Issue: MK-2002-88 (Year: 2002, Number: 88)
Era: 1990-2004
Section: 195/1997. (XI. 5.) Korm. rendelet (a továbbiakban: R.)
Paragraph Index: 154

b) a fizetési kötelezettséget megállapító jogerõs adóhatósági határozat. A végrehajtást megelõzõ magánnyugdíjpénztári eljárás, befizetési hiány esetén 9.4. A Tbj. 51. §-ának (5)—(6) bekezdésében foglaltak alapján, a bevallásra kötelezett foglalkoztatók (ideértve a foglalkoztatónak minõsülõ egyéni vállalkozót is) bevallásainak feldolgozását követõen, a magánnyugdíjpénztárnak havonta, egyéni vállalkozók esetében negyedévenként kimutatást kell készítenie azokról a kötelezettekrõl, akik a bevallásban (éves bevallást teljesítõ egyéni vállalkozók esetében a bevallást pótló nyilatkozatban) szereplõ összeget határidõre nem, vagy nem teljes összegben fizették meg. A tagdíjhátralék (tartozás) kimutatását a teljesítési határidõt követõ 30 napon belül javasolt elkészíteni. 9.5. A magánnyugdíjpénztárnak a 30 napos értesítési kötelezettségre nyitva álló határidõn belül bizonyítható módon — például tértivevénnyel feladott levélben — kell felszólítania a befizetés teljesítését elmulasztó kötelezettet a tartozás 8 napon belüli megfizetésére. 9.6. A felszólításnak tartalmaznia kell a kötelezett azonosító adatain kívül a tagdíjhátralék összegét, a vonatkozási idõszak megnevezését, az esetleges megfizetés részletezését, a késedelmi pótlék összegét (indokolt esetben hosszabb idõ elteltével a számítás levezetését), a megfizetés határidejét, továbbá, hogy a hátralékkal érintett tagok az esetleges végrehajtási eljárás kezdeményezésérõl tájékoztatást kapnak. 9.7. A felszólításnak vonatkozó jogszabályra való hivatkozással tartalmaznia kell azt is, hogy amennyiben a kötelezett a felszólításnak nem tesz eleget, tartozását nem rendezi, a magánnyugdíjpénztár az adóhatóságnál végrehajtást kezdeményez. 9.8. Az adóhatóság jogerõs határozatán alapuló fizetési kötelezettség elmulasztása esetén a kötelezettet nem kell felszólítani, hanem a határozatban rögzített fizetési határidõ lejárta után végrehajtási eljárás lefolytatására meg kell keresni az illetékes adóigazgatási szervet. A VÉGREHAJTÁS KEZDEMÉNYEZÉSÉNEK ALAKI TARTALMI KÖVETELMÉNYEI 10.1. A magánnyugdíjpénztárnak a felszólításban közölt határidõ lejártát követõen elõ kell készítenie az ügyet a megkereséshez. Javasoljuk, hogy a magánnyugdíjpénztár az adóhatóság részére megküldött végrehajtási kérelmeket foglalkoztatónként külön ügyként kezelje, és tartsa nyilván. 10.2. Az átadás elõtt a magánnyugdíjpénztárnak ellen- õriznie kell, hogy a követelés teljes összege a végrehajtási költség alsó határát jelentõ 2000 Ft-ot elérte-e, mert ha a követelés ez összeg alatt marad, akkor a magánnyugdíjpénztár a 2000 Ft értékhatár eléréséig — az elévülési idõn belül — idõhatár nélkül gyûjtheti a tagdíjtartozást. Minden olyan esetben, amikor az indokolt (pl. átlépésnél) a magánnyugdíjpénztárnak összeghatár nélkül kell kezdeményeznie a tartozás végrehajtását. 10.3. A magánnyugdíjpénztárnak végrehajtási költségelõlegezési kötelezettsége nincs, ezt az összeget a végrehajtási eljárás során, a mulasztó kötelezettnek kell megfizetnie (Art. 92. §).

Source: https://magyarkozlony.hu/hivatalos-lapok/8208ee834e985ec162432e67d12fac2c62a0dfa1/dokumentumok/c11b42cee250ee7c58c28cebee78b11bb02d9607/letoltes